text: Men danski stjórnarleiðarin hevði onga umbering til grønlendingarnar ið eru raktir av snyrils-gøluni og sum eru vorðnir løgfrøðiligir faðiroysingar
text: #000002
text: Mette Frederiksen, forsætisráðkvinna, mátti leggja oyra til fortíðar donsku syndir, tá stjórnarleiðararnir í ríkisfelagsskapinum í gjár komu til Hans Egedes Hus í Nuuk.
text: #000003
text: Knapt hálvthundrað fólk, sum eru partur av sokallaðu snyrils-gøluni og málinum um løgfrøðiligu faðirloysingarnar, mótmæltu tolin framman fyri húsið, har tíðindafundur skuldi vera í sambandi við ríkisfundin.
text: #000004
text: Hóast summarið skuldi verið komið, so var onki summar í luftini henda dagin í Nuuk, vindur og kalt.
text: #000005
text: Í røðum greiddu mótmælisfólkini frá tí órætti, sum myndugleikarnir hava gjørt móti teimum, og kravið er at danska stjórnin viðurkennir, at talan er um órætt. Og so ynskja tey eisini eina almennari umbering frá danskari síðu.
text: #000006
text: Forsætisráðkvinnan kom tó ikki við nakrari umbering. Men hon tók orðið, og takkaði mótmælisfólkunum fyri at tey vóru komin, og fyri teirra dirvi til at standa fram og fortelja teirra søgur.
text: #000007
text: Hon lovaði teimum eisini, at hetta ikki fer at vera gloymt.
text: #000008
text: Eitt av mótmælisfólkunum var Uullat Bach, ið er ein av teimum nógvu, ið fekk lagdan snyril í lívmóðrina móti sínum vilja sum 15 ára gomul, og harvið var ein liður í ætlanini hjá donsku myndugleikunum at tálma grønlendska fólkavøksturin.
text: #000011
text: Ein onnur millum mótmælisfólkini var 57 ára gamla Arnaq Johansen, ið fekk sett snyril upp í 1978, tá hon var 12 ára gomul.
text: #000014
text: - Eg møti upp til mótmælistiltakið, tí eg haldi, at øll skulu hoyra, hvat eg havi upplivað, og at eg ikki eri tann einasta, sigur hon. Tað er bert eitt hálvt ár síðani, at hon fekk dirvi til at standa fram og fortelja um hetta, sum hevur nívt hana nógv.
text: #000015
text: Áðrenn statsleiðararnir fóru inn í Hans Egedes Hús, stillaðu tey seg saman við mótmælisfólkunum, tóku í hondina á hvørjum øðrum, og stóðu eina løtu í tøgn til heiðurs fyri tey, ið eru rakt av hesum málum.
text: #000016
text: Fyri Klaus Frederiksen, ið var ein av fyrireikarunum av mótmælistiltakinum, gav tað nýggja vón um, at tey raktu fara at fáa eina umbering og endurgjald frá danska statinum.
text: #000017
text: - Eg legði merki til, at hon segði, at eitt brotsverk er framt. Tað er stórt at siga av einum statsleiðara til okkum faðirloysingar og til tær kvinnur, ið eru raktar av snyrils-gøluni, segði hann við KNR.
text: #000018
text: Heimleys rikin út úr Sjúkrakassanum
text: #000022
text: Konfirmantar í Argja kirkju sunnudagin
text: #000026